text: पॉल एलेन के निधन पर माइक्रोसॉफ्ट ने कहा, हमारी कंपनी, इंडस्ट्री और समुदाय के प्रति एलेन का योगदान अतुलनीय है। माइक्रोसॉफ्ट के मौजूदा सीईओ सत्या नडेला ने कहा, माइक्रोसॉफ्ट के सह-संस्थापक के रूप में उन्होंने जादुई उत्पाद, अनुभव और संस्थान बनाए, और ऐसा करने के दौरान उन्होंने दुनिया को बदल दिया। खेलों में खासी दिलचस्पी रखने वाले एलेन पोर्टलैंड ट्रेल ब्लेजर्स और सिएटल सीहॉक्स के मालिक थे।